c) A Bela-Reka teknőjének közepét kitöltő fekete 
széndús palás márga benne talált kövületek alapján, 
melyeket Dr. Tietze Bécsben közelebb meghatározott, a 
felső lias képlethez soroztatott. 
d) A régi kőszénképlet a Cserna teknőjéből és a 
pecsenyeskai völgy elejéből kihagyatott. 
Mindezeknek kimerítő indokolása Mehádia vidéke 
földtani viszonyainak leírásában foglaltatik, mely a tér¬ 
képnek magyarázatáéi szolgáland s legközelebb meg fog 
jelenni. 
3. Szabó József tanár szólott a dunai trachythegy- 
csoportnak egy ötödik trachyt typusáról, melyet földpátja 
után Bytownit-trachytnak nevezett el. (Lásd az értekezé¬ 
sek közt). 
4. Koch Antal fölolvasta Böckh János első titkárnak 
Vasmegyéből hozzá intézett levelét, mely a bakonyi ka¬ 
vics- és conglomerat-képlet korára vonatkozik s ekképen 
hangzik : 
„A Bakonyban tett kirándulásom alkalmával néhány 
igen érdekes észleletet tehettem. 
A mi kavicsunkat illeti (s igy valószínűleg conglo- 
merátunkat is), határozottan áll, hogy ennek egy része, 
t. i. az, mely nem a congeria képlethez tartozik, mediter¬ 
rán korú. A vaspálya által Herend mellett igen jól van 
feltárva, s ott látható, hogy a legmélyebb szintben (hol 
a lignittartalom mutatkozik) túlnyomólag Melánia Escheri 
uralkodik. Tovább felfelé egy 8 —10' vastag csoport kö¬ 
vetkezik, mely agyag és homokból áll, s melynek felső 
felében Cer. pictum roppant mennyiségben lép fel, s ez az 
uralkodó. Szénrétegecskék itt is mutatkoznak, de az 
egész feltárt szénelőjövetel gyenge. A legfelső szintet 
végre a kavics foglalja el, s ez alsó részében Cer. ligni- 
tarum, Arca diluvii , s még egyéb cerithiumokat tartalmaz. 
A triasban szintén sikerült több leleményt tennünk. Az 
oly kövületszegény füredi mészkőben egy gyönyörű nagy 
arcestest találtam, melynek közelebbi meghatározása haza 
jöttémkor hihetőleg sikerülni fog. Jelenleg a congeria- 
agyagot, homokot és kavicsot járom. E képlet itt rendesen 
kövületekben szegény, Zala-Egerszeg mellett azonban egy 
helyt még is akadtam egy pontra, hol a homok igen nagy 
mennyiségben tartalmazza az Unió Wetzleri-t és azonkivül 
őslény maradványokat is, mint a szarvast etc. Az egész 
igen emlékeztet Baltavárra. 
5. Végül a másodtitkár bejelenti, hogy az Eggenberger- 
féle könyvkereskedés belépett rendes tag gyanánt. 
